**Մագդալենա Սեսելիա Քոլեջ** (անգլ.՝ Magdalena Cecilia Colledge, նոյեմբերի 28, 1920(1920-11-28), Լոնդոն, Մեծ Բրիտանիայի և Իռլանդիայի միացյալ թագավորություն - ապրիլի 12, 2008(2008-04-12), Քեմբրիջ, Մասաչուսեթս, ԱՄՆ), բրիտանացի գեղասահորդուհի և մարզիչ։

Սեսիլիա Քոլեջը 1936 թվականի ձմեռային օլիպմիական խաղերի արծաթե մեդալակիր է,1937 թվականի աշխարհի չեմպիոն, Մեծ Բրիտանիայի վեցակի չեմպիոն (1935-1938, 1946) և Եվրոպայի եռակի չեմպիոն (1937-1939)։

Նրա հիմնական մրցակիցներն էին նորվեգուհի Սոնյա Հենին և թիմակից Մեգան Թեյլորը։

1932-ի օլիմպիական խաղերում Սեսիլիան 11 տարեկան էր և 73 օրական էր (զբաղեցրել է 8-րդ տեղը)։ Նա շարունակում է մնալ Ձմեռային օլիմպիական խաղերին երբևէ մասնակցած ամենաերիտասարդ մասնակիցը։

1936 թվականին, ելույթ ունենալով Եվրոպայի առաջնությունում, 15 տարեկանում Քոլեջը դարձավ պատմության մեջ առաջին աղջնակը, որը հաջողությամբ կատարեց կրկնակի ցատկը։ Նա փայլուն կատարեց կրկնակի պտույտ-ցատկը։ Նա նաև ռոտացիայի առաջին կատարողն է. գեղասահքի մեջ մտցրել է թեքություն (layback spin) և ծիծեռնակի պտույտ շարժումները (camel spin)։

Սեսիլիա Քոլեջը ավարտել է սիրողական մարզական կարիերան, երբ Երկրորդ համաշխարհային պատերազմի սկսվելու կապակցությամբ գեղասահքի գլխավոր մրցումները, ներառյալ Օլիմպիական խաղերը, չեն անցկացվում։ Պատերազմի ավարտից հետո նա սկսել է մրցել պրոֆեսիոնալի կարգավիճակով, ինչպես նաև սահել է սառույցի վրա։ Քոլեջը 1946-ում հաղթել է Մեծ Բրիտանիայի առաջին հետպատերազմյան առաջնությունում, այնուհետև 1947-ին և 1948-ին Բաց պրոֆեսիոնալ առաջնությունը։

Կարիերայի ավարտից հետո նա դառնումէ մարզիչ և ներկայացվում 1980-ի գեղասահքի ֆեդերացիայի Ամերիկյան փառքի սրահում։

Սպորտային արդյունքներ
---------------------

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Մրցում** | **1932** | **1933** | **1934** | **1935** | **1936** | **1937** | **1938** | **1939** | **1946** |
| Ձմեռային օլիմպիական խաղեր | 8 |  |  |  | 2 |  |  |  |  |
| Գեղասահքի աշխարհի առաջնություն | 8 | 5 |  | 2 |  | 1 | 2 |  |  |
| Գեղասահքի Եվրոպայի առաջնություն |  | 2 |  | 3 | 2 | 1 | 1 | 1 |  |
| Գեղասահքի Մեծ Բրիտանիայի առաջնություն | 2 | 2 | 2 | 1 | 1 | 1 | 1 |  | 1 |

Պատկերասրահ
-----------

* Քոլեջը ավստրիացի գեղասահորդուհի Եվա Պավլիկի հետ (1937)Քոլեջը ավստրիացի գեղասահորդուհի Եվա Պավլիկի հետ (1937)
* Քոլեջը 1938 թվականինՔոլեջը 1938 թվականին
* Գեղասահքի օլիմպիական խաղերի մեդալների հանձնման արարողությունը 1936թ.Գեղասահքի օլիմպիական խաղերի մեդալների հանձնման արարողությունը 1936թ.

Ծանոթագրություններ
------------------

1. 1 2
2. 1 2  «Cecilia COLLEDGE»։ *Olympic Channel*։ Վերցված է 2021-01-02
3. ↑  «Cecilia COLLEDGE - Olympic Figure skating | Great Britain»։ *International Olympic Committee* (անգլերեն)։ 2021-01-02։ Վերցված է 2021-01-02
4. ↑  *Hines, James R.* Figure Skating: A History. — University of Illinois Press, 2006. — ISBN 0-252-07286-3
5. ↑  ttps://veteranscribe.com/tag/cecilia-colledge/
6. ↑
7. ↑
8. ↑  «Cecilia Colledge»։ *www.teamgb.com* (en-gb)։ Վերցված է 2021-01-02
9. ↑  «Cecilia Colledge»։ *Veteranscribe's Blog* (անգլերեն)։ Վերցված է 2021-01-02

Արտաքին հղումներ
----------------

* (անգլերեն) Biographie du quotidien britannique *The Times*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Բրիտանական օլիմպիական ասոցիացիա · Find A Grave · WikiTree |
|  |
| Բառարաններ և հանրագիտարաններ | Օքսֆորդի կենսագրական |
|  |
| Չափորոշչային վերահսկողություն | GND: 120152136X · VIAF: 2352157643230738590004 · WorldCat VIAF: 2352157643230738590004 |

 |